Demà es presenten els llibres guardonats en els Premis Literaris Ciutat de Sagunt 2020
09 de desembre 2021

Demà, 10 de desembre, es presentaran els llibres guanyadors dels Premis Literaris Ciutat de Sagunt 2020, publicats per Onada Edicions. Es tracta de la novel·la _El carrer era de terra_, de l’escriptor i professor Josep Usó; _Cossos afeblits_, poemari d’Àngel Fabregat, i la peça teatral _Crims_, del conegut dramaturg Manuel Molins. Estos premis estan organitzats pel Gabinet de Promoció del Valencià de l'Ajuntament de Sagunt, la delegada del qual és Maria Josep Soriano.

L'acte tindrà lloc en un espai privilegiat per a la cultura: la sala oberta de la Via del Pòrtic de Sagunt, a les 19.30 hores. Com en altres ocasions, els autors signaran les seues obres en finalitzar l'acte, que seran regalades per l'Ajuntament de Sagunt.

Prèviament, a les 19.00 h, es farà una visita guiada per al públic assistent en l'espai arqueològic de la Via del Pòrtic, a càrrec dels guies del departament de Turisme de l'Ajuntament de Sagunt.

![](/media/0qgky03b/c_premiscos.jpg?width=602&height=587)

*   [](http://www.facebook.com/sharer.php?u=https://aytosagunto.es/va/actualitat/dema-es-presenten-els-llibres-guardonats-en-els-premis-literaris-ciutat-de-sagunt-2020/ "Facebook")
*   [](http://twitter.com/share?url=https://aytosagunto.es/va/actualitat/dema-es-presenten-els-llibres-guardonats-en-els-premis-literaris-ciutat-de-sagunt-2020/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-es-presenten-els-llibres-guardonats-en-els-premis-literaris-ciutat-de-sagunt-2020/ "Linked In")
*   [](mailto:?body=https://aytosagunto.es/va/actualitat/dema-es-presenten-els-llibres-guardonats-en-els-premis-literaris-ciutat-de-sagunt-2020/)